b"\n_START_ARTICLE_\nTransportador\n_START_SECTION_\nUtilitzaci\xc3\xb3\n_START_PARAGRAPH_\nPer mesurar l'angle que formen, per exemple, dues cares d'una mateixa pe\xc3\xa7a, es col\xc2\xb7locar\xc3\xa0 la part recta sobre una cara o aresta i s'anotar\xc3\xa0 els graus que marca el transportador, situant-lo amb el regle articulat que es troba al centre del semicercle._NEWLINE_Per dibuixar un angle en graus, hom situa el centre del transportador en el v\xc3\xa8rtex de l'angle i s'alinea la part dreta del radi (semirecta de 0\xc2\xb0) amb el costat inicial. Tot seguit, es marca amb un llapis el punt amb la mesura desitjada de l'angle. Finalment, es retira el transportador i es dibuixa amb el regle des del v\xc3\xa8rtex fins al punt pr\xc3\xa8viament establert, o una mica m\xc3\xa9s llarg, segons es desitgi, el costat terminal de l'angle.\n_START_SECTION_\nTransportador bisellat\n_START_PARAGRAPH_\nUn transportador d'angles bisellat \xc3\xa9s un transportador circular graduat amb un bra\xc3\xa7 m\xc3\xb2bil, que s'utilitza per mesurar o marcar angles. De vegades ve acompanyat d'un n\xc3\xb2nius per donar lectures m\xc3\xa9s precises. S'utilitza \xc3\xa0mpliament en dissenys d'arquitectura i de mec\xc3\xa0nica, encara que el seu \xc3\xbas es troba en davallada per la difusi\xc3\xb3 del disseny assistit per ordinador._NEWLINE_Els transportadors bisellats universals tamb\xc3\xa9 els utilitzen els fabricants d'eines. Com que serveixen per mesurar angles mitjan\xc3\xa7ant contacte mec\xc3\xa0nic, hom els pot classificar com a transportadors mec\xc3\xa0nics._NEWLINE_El transportador bisellat es pot utilitzar per realitzar i comprovar angles amb una toler\xc3\xa0ncia for\xc3\xa7a petita. Pot llegir fins a 5 minuts o 1/12\xc2\xb0, i pot mesurar qualsevol angle entre 0\xc2\xb0 i 360\xc2\xb0._NEWLINE_Un transportador bisellat consisteix d'un regle, un dial graduat i una ploma connectada a una platina girat\xc3\xb2ria (amb un n\xc3\xb2nius). Quan els marges del regle i la ploma s\xc3\xb3n paral\xc2\xb7lels, una petita marca de la platina coincideix amb la marca del zero del dial graduat. Per mesurar un angle de menys de 90\xc2\xb0 format pel regle i la platina, hom pot obtenir la lectura directament a partir del nombre de la graduaci\xc3\xb3 indicat per la marca de la platina. Per mesurar un angle de m\xc3\xa9s de 90\xc2\xb0, cal restar la lectura a 180\xc2\xb0, ja que el dial est\xc3\xa0 graduat sim\xc3\xa8tricament fins a 90\xc2\xb0 des dels dos extrems._NEWLINE_Com que els espais, tant a l'escala principal com al n\xc3\xb2nius, estan numerats tant a la dreta com a l'esquerra del zero, es pot mesurar qualsevol angle."